Dezerter (film, 1992)
Dezerter je srpski igrani film snimljen 1992. godine u režiji Živojina Pavlovića, poznat kao jedno od prvih filmskih ostvarenja koje se bavilo temom raspada Jugoslavije, odnosno tada aktualnim postjugoslovenskim ratovima. Scenario, koji je Pavlović napisao zajedno sa Snežanom Lukić, je delimično inspirisan pripovetkom Večiti muž ruskog pisca Fjodora Dostojevskog, ali daleko više tada aktualnim ratom u Hrvatskoj, odnosno bitkom za Vukovar, koja je delimično rekonstruisana u filmu. Protagonista, čiji lik tumači Radoš Bajić, je oficir JNA koji u Beogradu za vreme bitke sreće svog kolegu i najboljeg prijatelja (čiji lik tumači Rade Šerbedžija) koji je kao dezerter napustio vukovarsko bojište. Radnja prikazuje kako ga odbija prijaviti, mučen grižnjom savesti jer je za vreme zajedničke službe u Vukovaru imao aferu sa njegovom ženom i postao biloški otac njegove kćeri. Iako se Dezerter odlikovao izuzetno mračnim i pesimističnim tonom, odnosno na nimalo afirmativan način prikazivao ratna zbivanja, u samoj Hrvatskoj je postao predmetom kontroverzi; razlog je bio taj da je deo materijala sniman u samom razorenom Vukovaru, koji je tada bio pod vlašću tamošnjih srpskih separatista, a iz čega je veliki deo hrvatske javnosti zaključio da Pavlovićev film podržava secesiju. Šerbedžija, koji je u delu javnosti proglašen izdajnikom, se nekoliko godina nije mogao pojaviti niti nastupati u Hrvatskoj.

Uloge

Izvori

Spoljašnje veze 
 

Srpski filmovi
Dramski filmovi
Ratni filmovi
Filmovi o raspadu SFRJ